بہمنی سلطنت

بہمنی سلطنت یا سلطنتِ بہمنیہ اواخر قرونِ وسطیٰ کی فارسی مسلم بادشاہت تھی جو برصغیر کے دکن کے علاقے پر حکمرانی کرتی تھی۔ دکن کی پہلی مستقل مسلم سلطنت سمجھا جانے والا یہ اقتدار 1347ء میں اس وقت قائم ہوا جب اسماعیل مُخ نے دہلی کے سلطان محمد بن تغلق کے خلاف بغاوت کی۔ بعد میں اسماعیل مخ نے دستبرداری اختیار کی اور اقتدار ظفر خاں کے سپرد کیا جنھوں نے بہمنی سلطنت کی بنیاد رکھی۔

بہمنی سلطنت اپنے پڑوسیوں کے ساتھ ہمیشہ جنگوں میں گھری رہی خصوصاً جنوب میں واقع اپنی حریف وجے نگر سلطنت کے ساتھ جو بہمنیوں کے بعد بھی قائم رہی۔ مدرسہ محمود گاواں کی تعمیر وزیر السلطنت خواجہ محمود گاواں نے کرائی جو 1466ء سے لے کر اپنی سزائے موت 1481ء تک سلطنت کے نگران اعلیٰ رہے۔ یہ واقعہ غیر ملکی (آفافی) اور مقامی (دکنی) امرا کے باہمی تنازع کے دوران پیش آیا۔ قلعہ بِیدر کا تعمیری کام احمد شاہ ولی بہمنی کے دور (1422ء تا 1436ء) میں ہوا اور انھوں نے دار السلطنت کو بیدر منتقل کیا۔ احمد شاہ نے وجے نگر، مالوہ اور گجرات کی سلطنتوں کے خلاف مہمات چلائیں اور 1423ء کی وجے نگر کے خلاف مہم میں دار الحکومت کا محاصرہ بھی شامل تھا، جس کے نتیجے میں بہمنی اقتدار میں وسعت آئی۔ بعد میں محمود گاواں نے بھی مالوہ، وجے نگر اور گجاپتی حکمرانوں کے خلاف مہمات چلائیں اور سلطنت کو اس کی سب سے زیادہ سرحدی وسعت تک پہنچایا۔

سلطنت کی کمزوری کا آغاز محمود شاہ بہمنی ثانی کے دور میں ہوا۔ داخلی انتشار اور پانچ صوبائی گورنروں (طرف داروں) کی بغاوت کے نتیجے میں بہمنی سلطنت ٹوٹ کر پانچ ریاستوں میں بٹ گئی جنھیں مجموعی طور پر دکن کی سلطنتیں کہا جاتا ہے۔ 1490ء میں یوسف عادل شاہ، ملک احمد نظام شاہ اور فتح اللہ عماد الملک کی بغاوتوں اور 1492ء میں قاسم برید اوّل کی سرکشی نے بہمنی اقتدار کو عملاً ختم کر دیا۔ آخر میں 1518ء میں گولکنڈہ کی آزادی کے ساتھ دکن پر بہمنیوں کی 180 سالہ حکمرانی کا خاتمہ ہو گیا۔ آخری چار بہمنی سلاطین دراصل برید سلطنت کے حکمران امیر برید اوّل کے زیرِ اثر کٹھ پتلی فرماں روا تھے اور سلطنت باقاعدہ طور پر 1527ء میں ختم ہو گئی۔

اصل
معاصر مورخ عبد الملک عصامی لکھتے ہیں کہ بہمن شاہ کی پیدائش غزنی، افغانستان میں ہوئی۔ بعض روایات کے مطابق وہ یا تو افغانی تھے یا ترک النسل۔ انسائیکلوپیڈیا ایرانیکا کے مطابق وہ خراسان کے ایک مہم جو تھے جو خود کو بہرام گور کی نسل سے بتاتے تھے۔ مورخ فرشتہ لکھتے ہیں کہ بعد کے کچھ شعرا (جو ان کی خوشامد کرنا چاہتے تھے) انھیں بہرام گور کی نسل سے قرار دیتے تھے مگر وہ اس نسبت کو نا قابلِ قبول سمجھتے ہیں۔ ہندوستان کے نامور محقق آندرے وِنک کے مطابق بہمن شاہ افغانی تھے۔ فرشتہ یہ بھی کہتے ہیں کہ بہمن شاہ کی گمنامی کی وجہ سے ان کی اصل تلاش کرنا مشکل ہے البتہ یہ واضح ہے کہ وہ پیدائشی طور پر افغان تھے۔

 بہمنی سلطنت کے حکمران 
 نام دور حکومتدہلی سلطنت کے سلطان، محمد بن تغلق سے خود مختاری- علاء الدین حسن گنگو بہمن شاہ13 اگست1347ء تا 11 فروری 1358ء محمد شاہ بہمنی اولفروری 1358ء تا 21 اپریل 1375ء علاء الدین مجاہد شاہ بہمنی21 اپریل 1375ء تا 16 اپریل 1378ء داود شاہ بہمنی16 اپریل 1378ء تا 21 مئی 1378ء محمود شاہ بہمنی اول 12 مئی 1378ء تا 20 اپریل 1397ء عیاث الدین شاہ بہمنی 20 اپریل 1397ء تا 14 جون 1397ء شمس الدین شاہ بہمنی </small><small>لاچین خان ترک کے ماتحت ایک کٹھ پتلی 14 جون 1397ء تا 16 نومبر 1397ء تاج الدین فیروز شاہ بہمنی 16 نومبر 1397ء تا 22 ستمبر 1422ء شہاب الدین احمد شاہ ولی بہمنی 22 ستمبر 1422ء تا 17 اپریل 1436ء علاء الدین احمد شاہ بہمنی 17 اپریل 1436ء تا 6 مئی 1458ء علاء الدین ھمایوں شاہ ظالم بہمنی 6 مئی 1458ء تا 4 ستمبر 1461ء نظام الدین احمد، نظام شاہ بہمنی 4 ستمبر 1461ء تا 30 جولائی 1463ء محمد شاہ بہمنی دوم، محمد شاہ لشکری 30 جولائی 1463ء تا 26 مارچ 1486ء  محمود شاہ بہمنی دوم، ویرا شاہ 26 مارچ 1486ء تا 7 دسمبر 1518ء احمد شاہ بہمنی دوم امیر برید اول کے ماتحت ایک کٹھ پتلی  7 دسمبر 1518ء تا 15 دسمبر 1520ء علاء الدین شاہ بہمنی دوم امیر برید اول کے ماتحت ایک کٹھ پتلی  15 دسمبر 1520ء تا 5 مارچ 1523ء ولی اللہ شاہ بہمنی امیر برید اول کے ماتحت ایک کٹھ پتلی  5 مارچ 1523ء تا 1526ء کلیم اللہ شاہ بہمنی امیر برید اول کے ماتحت ایک کٹھ پتلی  1526ء تا 1538ء پانچ چھوٹی سلطنتوں برید شاہی، عماد شاہی، نظام شاہی، عادل شاہی اور قطب شاہی میں بٹ گئی-

 مزید دیکھیے 
 محمود گوان
 محمود گوان مدرسہ

 حوالہ جات 

 بیرونی روابط 
 Chronology of Deccan rulers
 Hameed Akhtar Siddiqui, "History of Bahmanis of Deccan, a Gulbarga Saltanate of India"
 Library of Congress – A Country Study: India


زمرہ:ایشیا کی سابقہ فرماں روائیاں
زمرہ:ایشیا کے سابقہ ممالک
زمرہ:ایشیا میں 1347ء کی تاسیسات
زمرہ:بھارت کی سابقہ ریاستیں اور علاقہ جات
زمرہ:بہمنی حکمران
زمرہ:تاریخ کرناٹک
زمرہ:تاریخ ہندوستان
زمرہ:تلنگانہ میں قلعے
زمرہ:تلنگانہ
زمرہ:جنوبی ایشیا کے سابقہ ممالک
زمرہ:چودہویں صدی میں قائم ہونے والے ممالک اور علاقے
زمرہ:دکن
زمرہ:سابقہ سلطنت
زمرہ:سلطنتیں
زمرہ:شیعہ شاہی سلاسل
زمرہ:ضلع بیدر
زمرہ:علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات
زمرہ:کرناٹک
زمرہ:ویکی ڈیٹا سے مختلف مختصر وضاحت
زمرہ:ہندوستان کا اسلامی دور
زمرہ:ہندوستان کی قدیم بادشاہتیں اور مملکتیں
زمرہ:ہندوستان میں چودہویں صدی کی تاسیسات
زمرہ:ہندوستان میں 1527ء کی تحلیلات
زمرہ:1347ء میں قائم ہونے والے ممالک اور علاقے
زمرہ:1527ء میں تحلیل ہونے والی ریاستیں اور عملداریاں
زمرہ:1527ء میں قائم ہونے والے ممالک اور علاقے
زمرہ:بہمنی سلطنت